text: তুঘলককে ছাড়িয়েছেন মুখ্যমন্ত্রী
  তুঘলককে ছাড়িয়েছেন মুখ্যমন্ত্রী
  আপডেট: ২০১৮-০৫-১৩ ৬:৪৭:১৯ পিএম
  সংবাদ সম্মেলনে কংগ্রেস দলের সাবেক বিধায়ক গোপাল রায়। ছবি: বাংলানিউজ
  আগরতলা: ত্রিপুরার বর্তমান মুখ্যমন্ত্রী মোহম্মদ বিন তুঘলককে ছাড়িয়ে গিয়েছেন। রাজনৈতিক হিংসা চরিতার্থ করতে ত্রিপুরা রাজ্যের শাসক দল কংগ্রেস দলের অফিস ভেঙে ফেলছে। তাদের হাত থেকে বাদ যায়নি ৪০ বছরের পুরনো কংগ্রেস ভবন। এটি গণতন্ত্রের জন্য বিপদজনক।
  রোববার (১৩ মে) সন্ধ্যায় আগরতলার কংগ্রেস ভবনে এক সংবাদ সম্মেলনে এই অভিযোগ আনেন কংগ্রেস দলের সাবেক বিধায়ক গোপাল রায়।
  গোপাল রায় আরও অভিযোগ করেন, দিল্লীতে ভারতের প্রধানমন্ত্রী নরেন্দ্র মোদী কংগ্রেস মুক্ত ভারত গড়ার ডাক দিয়েছেন। তাই ত্রিপুরা রাজ্যে একের পর এক কংগ্রেস ভবন ভেঙে ফেলা হচ্ছে। কিন্তু অফিস ভেঙে কংগ্রেসকে দাবায় রাখা যাবে না।
  কংগ্রেস দলের তরফ থেকে দাবি করা হয়, তাদের অফিস ভাঙার জন্য মুখ্যমন্ত্রীকে ক্ষমা চাইতে হবে। নইলে আদালতে যাবেন তারা।